उधर, सीएम रमन सिंह के बेटे अभिषेक सिंह, जो राजनांदगांव से सांसद हैं, ने आरोप लगाया कि करुणा शुक्ला ने वाजपेयी जी की नीति और सिद्धांतों को उसी वक्त भुला दिया था जब उन्होंने कांग्रेस ज्वाइन की थी। वाजपेयी जी को चुनावी एंगल से बाहर निकाल दें तो कुछ मतदाताओं को लगता है कि करुणा शुक्ला बाहरी हैं और कांग्रेस ने बेवजह सीएम रमन सिंह के खिलाफ उनकी पैराशूट लैंडिंग कराई है। राजनांदगांव के मेन बाजार में किराना दुकान चलाने वाले रामेश्वर सिंह कहते हैं, “मैं इस बार भाजपा सरकार के खिलाफ वोट करना चाह रहा था मगर शुक्ला बाहरी हैं और वो जीत नहीं सकती हैं। ऐसे में मुझे अपने फैसले पर दोबारा विचार करना होगा।”